Vaikka elämme vielä loppuvuotta, me Kirja-verkkokaupassa olemme jo kääntäneet katseet kohti tulevaa kevättä ja sen mukanaan tuomia hurmaavia kaunokirjauutuuksia. Keräsimme listan alkuvuoden ja kevään aikana ilmestyvistä kaunokirjoista, joita odotamme aivan erityisellä mielenkiinnolla. Löytyykö listalta kenties myös sinun seuraava suosikkisi? Tutustu kaikkiin kevään kaunouutuuksiin Kirja-verkkokaupassa ja ennakkotilaa uutta luettavaa!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Kevään 2025 upeat kaunouutuudet
Vaikka elämme vielä loppuvuotta, me Kirja-verkkokaupassa olemme jo kääntäneet katseet kohti tulevaa kevättä ja sen mukanaan tuomia hurmaavia kaunokirjauutuuksia. Keräsimme listan alkuvuoden ja kevään aikana ilmestyvistä kaunokirjoista, joita odotamme aivan erityisellä mielenkiinnolla. Löytyykö listalta kenties myös sinun seuraava suosikkisi? Tutustu kaikkiin kevään kaunouutuuksiin Kirja-verkkokaupassa ja ennakkotilaa uutta luettavaa!
Osta tästä
# Kirjat, jotka jäävät mieleen pitkäksi aikaa
Toivoa versovat päivät
Kaikki taivaan sini -kirjan kirjoittajan haikeankaunis kertomus menetyksestä ja toivosta. Hirvittävän menetyksen kokenut Amande pakenee armottoman kirkasta kesää kauas Auvergnen maaseudulle saadakseen surra rauhassa. Sattuman kautta hän kuitenkin kiinnostuu pihan villiintyneestä puutarhasta ja uskaltautuu tutkimaan sitä. Kun vuodenajat vaihtuvat ja puutarha vähitellen elpyy, myös Amande päästää kuin varkain taas toiset ihmiset, valon ja ilon osaksi elämäänsä. Toivoa versovat päivät on sykähdyttävä kertomus luonnon parantavasta voimasta ja siitä, kuinka joskus on pysähdyttävä pystyäkseen jatkamaan eteenpäin. Toimitukset alkaen 3.2.2025
##### 29,90 € #####
Ennakkotilaa
Kurjet lentävät etelään
Kurjet lentävät etelään on lämmin, maanläheinen tarina vanhan miehen viimeisistä päivistä, tunteiden ilmaisemisen vaikeudesta, isyydestä, elämänmittaisesta ystävyydestä ja anteeksiannosta. Bo elelee kaksin rakkaan koiransa Sixtenin kanssa – vaimo on joutunut hoitokotiin, välit poikaan ovat etäiset ja paras ystävä asuu kaukana. Pitkiä päiviä rytmittävät lähinnä kotihoidon käynnit. Kun Bon voimat hiipuvat, alkaa keskustelu siitä, mitä koiralle pitäisi tehdä, ja Sixtenin menettämisen pelko laukaisee tunteiden ja muistojen vyöryn. Toimitukset alkaen 10.3.2025
##### 30,90 € #####
Ennakkotilaa
# Perhesuhteita ja ihmiskohtaloita
Blanka, Itämeren tytär
On vuosi 1606 ja Tallinnassa vietetään hansakauppias Matthias Bergerin esikoistyttären häitä. Morsian on oudon kalpea. Ensin hänen sisarensa Blanka epäilee, ettei sisar haluakaan naimisiin häntä yli puolet vanhemmalle lyypekkiläiselle leskimiehelle, Karl Johan Krauselle, mutta juhlien edetessä syyksi paljastuu jotain paljon vakavampaa. Kun Blankan sisar yllättäen menehtyy, näennäisen vauraan Bergerin perheen veitsenterällä oleva talous uhkaa romahtaa. Naimattomalla Blankalla ole muuta vaihtoehtoa kuin astua piikansa Margon kanssa laivaan ja matkustaa sisarensa sijasta Krausen puolisoksi. Päätös ei ole helppo, mutta sitä ei ole pitkä merimatkakaan. Toimitukset alkaen 23.1.2025
##### 28,90 € #####
Ennakkotilaa
Helmisormus kirjekuoressa
Kaksi naista, kaksi valintaa ja salaisuus sadan vuoden takaa. Mari Rengon Helmisormus kirjekuoressa on ihastuttava kahden aikatason lukuromaani, jossa säkenöivä somemaailma ja tylsä arkielämä törmäävät, kun newyorkilaisnainen lähtee seuraamaan suvussaan kulkeneen sormuksen kiehtovaa tarinaa. Pielisen rannalla seisoo paljon nähnyt keltainen puutalo, jossa isäntänä ja nuorempien sisarustensa huoltajana toimii Henri Ikonen. Eräänä päivänä pihamaalle astelee luksuskorkokengissä Caroline Taylor, mukanaan vanha kirje ja helmisormus, joiden hän väittää liittyvän Ikosten sukuun. Toimitukset alkaen 22.1.2025
##### 27,90 € #####
Ennakkotilaa
# Uusia alkuja
Kirjoittajia & rakastajia
Kesä 1997. Kolmekymppinen Casey on romuna äidin äkillisen kuoleman ja vasta päättyneen romanssin jäljiltä. Hän palaa kotikaupunkiinsa ja elättää itsensä tarjoilemalla Harvardin eliitin suosimassa ravintolassa. Pysyvää on vain romaani, jota Casey on kirjoittanut jo kuusi vuotta. Eräänä iltana Casey tapaa ystävällisen ja komean Silasin. Muutamaa viikkoa myöhemmin ravintolaan saapuu vaimonsa kuolemaa sureva Oscar kahden poikansa kanssa. Pian Casey on keskellä kolmiodraamaa kahden suhteen, kahden tulevaisuuden ja omien haaveidensa kanssa. Toimitukset alkaen 2.1.2025
##### 29,90 € #####
Ennakkotilaa
Ainoastaan sinä
Miten korjata pirstaleiksi särkynyt perhe? Morgan ja hänen kuusitoistavuotias tyttärensä Clara ovat kuin yö ja päivä. Teini-iässä raskaaksi tullut Morgan haluaa varmistaa, ettei tytär toista hänen virheitään. Clara taas kammoaa äitinsä suunnitelmallista, yllätyksetöntä elämää. Aviomies ja isä Chris on se liima, joka pitää pienen perheen koossa. Kun Chris menehtyy auto-onnettomuudessa, Morganin ja Claran elämä romahtaa. Niin äidin kuin tyttärenkin on löydettävä oma tapansa selviytyä surun keskellä – ja annettava mahdollisuus uudelle alulle. Toimitukset alkaen 16.4.2025
##### 29,90 € #####
Ennakkotilaa
# Ystävyyden kiemuroista
Kaskaat (signeerattu)
Lilli ja Taika ovat parhaat ystävykset, tai niin ainakin Lilli ajattelee. Tytöt ovat matkustaneet kahden viikon lomalle Kreikkaan, ja vaikka iholla väreilevät auringon paahde ja vapaus, ilmassa leijuu uhka. Minne Taika häviää toisinaan öisin, ja miksi Lilli kokee, että jokin hiertää heidän välejään? Lomamatkan mittaiselle ajanjaksolle Kreikkaan sijoittuva Kaskaat on koskettava ja jännitteinen kertomus ystävyyden pimeistä puolista, läheisyyden janosta ja katseen voimasta. Se on kuvaus siitä, millaista on olla nuorena naisena maailmassa, joka haluaa heistä samanaikaisesti kaiken ja ei mitään. Toimitukset alkaen 24.4.2025
##### 29,90 € #####
Ennakkotilaa
Le Luxe
Kenet löytää, kun seuraa unelmiaan?Muodin klassikoita, rakkautta ja ikuista ystävyyttä Pariisissa. Työpaikka Pariisin ylellisimmän vintagemuodin myymälässä on suomalaisen Eveliinan unelmien täyttymys. Työmatkalla sattuva kommellus tutustuttaa hänet hurmaavaan Fontainesin kartanon perheeseen, joka avaa ovet muotieliitin salattuun maailmaan – ja kääntää Eveliinan elämän päälaelleen. Le Luxe on oivaltava ja mukaansatempaava feel good -romaani, joka irrottaa jalat maasta yhtä elegantisti kuin Chanelin slingback-korot. Toimitukset alkaen 23.5.2025
##### 21,90 € #####
Ennakkotilaa
# Veljeydestä ja horjumattomasta rakkaudesta
Burgessin pojat
Keski-iän taitavin tulkki Elizabeth Strout ruotii kriisin vinouttamia perhesuhteita romaanissa, joka kertoo Lucy-kirjoissakin esiintyvien Burgessin veljesten tarinan. Kun Jim ja Bob Burgess ovat lapsia, heidän isänsä kuolee käsittämättömässä onnettomuudessa. Kotikaupunki Shirley Fallsista tulee paikka, josta pojat haluavat pois niin pian kuin mahdollista. Molemmista tulee lakimiehiä muttei koskaan tasavertaisia. Kun veljesten sisar Susan vuosia myöhemmin pyytää heitä kiireesti palamaan kotiin, heidän vakiintunut dynamiikkansa alkaa murentua. Toimitukset alkaen 7.4.2025
##### 30,90 € #####
Ennakkotilaa
Silloin rakastin sinua eniten
Ylistyslaulu yhdessä vietetylle elämälle ja pimeydessäkin kukkivalle toivolle. Kesällä 1941 lapsuudenystävät Joseph ja Evelyn rakastuivat. 60 vuotta myöhemmin he kutsuvat koolle aikuiset lapsensa ja kertovat suru-uutisen: Evelyn tekee kuolemaa, eikä Joseph voi elää ilman vaimoaan. Niinpä he aikovat päättää päivänsä omilla ehdoillaan. Lopun häämöttäessä pariskunnan ajatukset kääntyvät menneeseen: jaettuihin iloihin ja suruihin, nauruun ja kyyneliin. He päättävät luoda uusia muistoja ja elää villeimmät unelmansa ennen kuin on liian myöhäistä. Toimitukset alkaen 14.4.2025
##### 29,90 € #####
Ennakkotilaa
# Koskettavia teoksia
Jos pidit Ann Napolitanon Kaunokaisia tai Valérie Perrin Vettä kukille kirjoista, niin suosittelemme näitä koskettavia uutuuksia.
Rakas Edward
Eräänä kesäisenä aamuna 12-vuotias Edward Adler, hänen isoveljensä ja vanhempansa sekä 183 muuta matkustajaa nousevat lentokoneeseen. Kone ei kuitenkaan koskaan pääse perille Los Angelesiin: se putoaa, ja Edward on ainoa, joka jää eloon.Kaikki haluavat osansa Edwardista: onnettomuudessa kuolleiden läheiset janoavat kuulla rakkaistaan, jotkut kutsuvat Edwardin eloonjäämistä ihmeeksi, toiset seuraavat katkerina mediasirkusta. Edwardin tehtävänä on löytää itsensä uudelleen suuren menetyksen jälkeen. Miten todella elää elämää, kun jo siitä selviytyminen nipin napin tuntuu ylivoimaiselta? Toimitukset alkaen 23.5.2025
##### 28,90 € #####
Ennakkotilaa
Sunnuntain unohdetut
Justine Neige asuu isovanhempiensa luona pikkukylässä Ranskan maaseudulla ja käy töissä vanhainkodissa. Siellä hän pitää seuraa erityisesti sunnuntain unohdetuille – niille asukkaille, joiden luona kukaan ei käy. Vanhainkodissa hän kohtaa myös Hélènen, jonka elämää ovat värittäneet sekä suuri rakkaus että sodan tuhovoima. Justine kirjaa ylös Hélènen muistoja, ja kun muistikirjan sivut täyttyvät sanoilla menneisyydestä, Justine alkaa nähdä nykyhetken uusin silmin. Hänen täytyy vain löytää rohkeus alkaa kirjoittaa omaa tarinaansa. Toimitukset alkaen 2.5.2025
##### 29,90 € #####
Ennakkotilaa
Ilmainen toimitus yli 35 € tilauksiin.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste